Aalborg Stiftstidende, 1832-02-18
Fra Altona beklages høit Professor Ridder Nissens Dødsfald. Hans Tab, især som Lærer ved Fødselstiftelsen og mangeaarig udøvende Accoucheur og som Stifter af en velgjørende Forening til Understøttelse for fattige Barselkoner, vil længe føles og beklages. A. F. Høst i Kbhvn, indbyder paa Pantheon" en Samling af udvalgte franske Romaner, der skulle begynde med Ancelots Phomme du monde. (4 a 5 Ark maanedlig 8 s. Arket.)Et Fruentimmer i Kbhvn., Claus Føges Hustru, der var tiltalt for Tyveri, er ved Hof og Stadsretten bleven dømt til at stryges til Kagen samt brændemærkes paa Panden og derefter at indsættes for Livstid til Arbeide i Kbhs. Tugthuus under streng Bevogtning, og ved Høiesteret er hun - frikiendt for Actors videre Tiltale i denne Sag. Afdøde Baron Herman v. Schubart, var født i Norge, 1757. Hans Fader var Deputeret i Generalitetet og Oberstlieutenant Carl Rudolph v. Schubart, og hans Farfader Herman Michael v. Schubart, der med to Brødre, Johan Ludvig, Etatsraad og Berghauptmand, og Nicolai, Oberstlieutenant, vare de første, der, i Begyndelsen af det 18de Aarhundrede, vare komne til Danmark af denne af Keiser Rudolph den Anden adlede schlesiske Familie. J sine yngre Aar var han Legationssecretair ved det sachsiske Hof, og omtales i denne Anledning i anden Deel af Rahbeks Erindringer. Siden blev han General=Handels-Jntendant i de italienske Havne, samt for Levanten og de joniske Øer &c. 1803 blev han Storkors af Dannebrog. 1811 Friherre, og 1812 Dannebrogsmand. 1815 Geheimeconferentsraad. Han var Æresmedlem af det Kongl. danske Videnskabernes Selskab og af Kunstacademiet i Kjøbenhavn. Ligeledes Storkors af Stanislausordenen. Af ham haves en italiensk Oversættelse af Münters Skrift og Kjøbenhavns Bombardement, og en Tale ved Festen 1811 i Anledning af det norske Universitets Stiftelse. Et Brev fra ham om et kvindeligt Opdragelses-Jnstitut i Christiansfeld læstes i Kjøbenhavns Skilderi. Hans Portrait, tilligemed hans Hustrues malede af den berømte italienske Historiemaler Professor Petro Benevenutti i Florenz, faaes ved det danske Kunstacademies Udstilling 1815. Der har allerede tidligere i dette Blad været talt om den Moderering, Lotto-Directionen i Altona undertiden tillader sig, naar den finder visse af de paa de indsendte Lister anførte Jndsatser for høie, saa at den endnu før Trækningen underretter vedkommende Collecteurer om, at denne eller hiin Jndsats ikke er antaget gyldig; men at en vis anden, af Directionen bestemt Sum betragtes, som om den var den gjorte Indsats, og Spilleren, hvis Tallet (man forestille sig, at der spilles paa Udtræk, kommer ud, alene vinder saa meget, som den ved Modereringen formindskede Jndsats afgiver, hvorimod han forresten af Collecteuren kan lade sig tilbagebetale den Deel af Jndsatsen, som ikke blev antaget. - J Politivennen yttres i denne Anledning, at ifald denne Moderering skeer ene for at hindre den Fattige i at ruinere sig selv, og den Rige i, ved et i længere Tid forceret Spil, at tilføie Lottoet betydeligt Tab, kan man fornuftigviis intet indvende mod Tingen selv; men Hvad man med Billighed kunde ønske, er derimod dette: at Directionen vilde meddele Publicum en nøiagtig og tydelig Forklaring om, efter hvilke Regler denne Moderation foretages, da den unægteligt for den Uindviede maa synes planløs, saasom den foretages til een Tid og ikke til en anden; større Jndsatser undertiden antages, uden Afkortelse, medens mindre modereres, og endelig at Moderationen ikke skeer i bestemte Forhold.